b"\n_START_ARTICLE_\nGran L\xc3\xb2gia Simb\xc3\xb2lica Espanyola\n_START_SECTION_\nDefinici\xc3\xb3\n_START_PARAGRAPH_\nLa GLSE pertany a la tradici\xc3\xb3 francesa o continental de la Ma\xc3\xa7oneria mundial. Es diferencia de la tradici\xc3\xb3 anglesa, que es diu a si mateixa \xe2\x80\x9cma\xc3\xa7oneria regular\xe2\x80\x9d, en que aquesta \xc3\xbaltima obliga als ma\xc3\xa7ons a creure en un d\xc3\xa9u revelat i en la immortalitat de l\xe2\x80\x99\xc3\xa0nima, i no permet l\xe2\x80\x99acc\xc3\xa9s a les dones. La GLSE, com d\xe2\x80\x99altres moltes organitzacions ma\xc3\xa7\xc3\xb2niques de tot el m\xc3\xb3n, no assumeix ninguna d\xe2\x80\x99aquestes dues condicions. La seva condici\xc3\xb3 de mixta o igualit\xc3\xa0ria vol dir que, en nom del principi essencial de la Igualtat, acull en les seves L\xc3\xb2gies tant a homes com a dones sense la m\xc3\xa9s m\xc3\xadnima difer\xc3\xa8ncia ni en drets ni en obligacions. El terme lliberal, en aquest context, significa que a la GLSE no existeixen c\xc3\xa0rrecs vitalicis: tots els seus representants son escollits lliurement per tots els ma\xc3\xa7ons i ma\xc3\xa7ones per a un per\xc3\xadode fixat que tan sols pot renovar-se una vegada. El adogmatisme, que procedeix tamb\xc3\xa9 de la tradici\xc3\xb3 de la Ma\xc3\xa7oneria continental europea, implica que la GLSE no exigeix als seus membres que siguin teistes ni deistes: considera que les creences religioses, o l\xe2\x80\x99abs\xc3\xa8ncia de creences, pertanyen al pensament \xc3\xadntim de cada ma\xc3\xa7\xc3\xb3. Aix\xc3\xad doncs, comparteix el principi del la\xc3\xafcisme segons el qual ning\xc3\xba ha d\xe2\x80\x99imposar les seves creences als altres i considera que \xc3\xa9s essencial la defensa d\xe2\x80\x99un espai de conviv\xc3\xa8ncia civil i com\xc3\xba a tots en el que totes aquestes creences, o la falta d\xe2\x80\x99elles, puguin coexistir en peu d\xe2\x80\x99igualtat, en plena llibertat i sense el menor privilegi per a ning\xc3\xba. La GLSE deixa a la lliure interpretaci\xc3\xb3 dels seus membres la figura del Gran Arquitecte de l\xe2\x80\x99Univers._NEWLINE_La GLSE, a m\xc3\xa9s de pert\xc3\xa0nyer a CLIPSAS, forma part de l\xe2\x80\x99Uni\xc3\xb3 Ma\xc3\xa7\xc3\xb2nica del Mediterrani (UMM), de l\xe2\x80\x99Alian\xc3\xa7a Ma\xc3\xa7\xc3\xb2nica Europea (AME), de COMALACE (Contribution des Ob\xc3\xa9diences Ma\xc3\xa7onniques Lib\xc3\xa9rales et Adogmatiques \xc3\xa0 la Construction Europ\xc3\xa9enne) y es fundadora de l\xe2\x80\x99Espai Ma\xc3\xa7\xc3\xb2nic d\xe2\x80\x99Espanya (EME).\n_START_SECTION_\nHist\xc3\xb2ria\n_START_PARAGRAPH_\nDespr\xc3\xa9s de la dictadura franquista, la Ma\xc3\xa7oneria torn\xc3\xa0 a ser legal a Espanya el 19 de maig de 1979, gr\xc3\xa0cies a una sent\xc3\xa8ncia de l\xe2\x80\x99Audi\xc3\xa8ncia Nacional. Aquesta sent\xc3\xa8ncia anul\xc2\xb7lava una resoluci\xc3\xb3 del Ministeri de l\xe2\x80\x99Interior (dirigit per Rodolfo Mart\xc3\xadn Villa) que pretenia mantindre a la Ma\xc3\xa7oneria a la clandestinitat._NEWLINE_La Gran L\xc3\xb2gia Simb\xc3\xb2lica Espanyola es fund\xc3\xa0 a l\xe2\x80\x99any seg\xc3\xbcent, el 15 de maig de 1980. Es va constituir a Barcelona, amb seu al carrer d\xe2\x80\x99Aviny\xc3\xb3. Va prendre el seu nom d\xe2\x80\x99una altra Obedi\xc3\xa8ncia nascuda a Catalunya el 1920. La GLSE va n\xc3\xa9ixer com una federaci\xc3\xb3 de L\xc3\xb2gies masculines, diposit\xc3\xa0ria i representant dels senyals d\xe2\x80\x99identitat i els ideals de la Francma\xc3\xa7oneria hist\xc3\xb2rica espanyola, al recollir els principis del Grande Oriente Espa\xc3\xb1ol, federaci\xc3\xb3 pr\xc3\xa0cticament extingida sota la persecuci\xc3\xb3 que va patir durant la dictadura franquista._NEWLINE_Com havia succe\xc3\xaft a Londres 263 anys abans, van integrar la GLSE L\xc3\xb2gies que ja havien comen\xc3\xa7at a funcionar clandestinament incl\xc3\xbas abans de la mort del dictador Franco. Alguns dels primers promotors venien de l\xe2\x80\x99exili europeu i americ\xc3\xa0. Algunes de les primeres L\xc3\xb2gies van ser Minerva-Lleialtat, de Barcelona, creada al febrer de 1977; tamb\xc3\xa9 Just\xc3\xadcia, a la mateixa ciutat, i molt aviat Hermes-Tolerancia, a Madrid. El primer Gran Mestre de la GLSE (1980-1987) fou Rafael Vilaplana Fuentes. Des del principi, el ritus ma\xc3\xa7\xc3\xb2nic oficial de la GLSE fou el Ritus Escoc\xc3\xa8s Antic i Acceptat (REAA), tot i que anys m\xc3\xa9s tard es va adoptar tamb\xc3\xa9 el Ritus Franc\xc3\xa8s. A l'agost de 2018 es van incorporar dos ritus m\xc3\xa9s: l'Antic i Primitiu de Memphis-Mizra\xc3\xadm i el ritu d'Emulaci\xc3\xb3, d'origen angl\xc3\xa8s._NEWLINE_Molt poc temps despr\xc3\xa9s, al 1983, la GLSE fou rebuda al Centre Enlla\xc3\xa7 i d\xe2\x80\x99Informaci\xc3\xb3 de les Pot\xc3\xa8ncies Ma\xc3\xa7\xc3\xb2niques firmants de la Crida d\xe2\x80\x99Estrasburg del 22 de gener de 1961; es CLIPSAS, la gran organitzaci\xc3\xb3 mundial de la Francma\xc3\xa7oneria lliberal. Les relacions internacionals m\xc3\xa9s estretes es van mantindre des del principi amb el Gran Orient de Fran\xc3\xa7a, la Federaci\xc3\xb3 belga del Dret Hum\xc3\xa0, el Gran Orient de B\xc3\xa8lgica i la Gran L\xc3\xb2gia d\xe2\x80\x99It\xc3\xa0lia. Tamb\xc3\xa9 amb el Grande Oriente Lusitano (GOL), de Portugal, des de 1986 fins avui._NEWLINE_Al 1990 s\xe2\x80\x99acord\xc3\xa0 declarar la la\xc3\xafcitat com un dels valors centrals de la Gran L\xc3\xb2gia Simb\xc3\xb2lica Espanyola.\n_START_SECTION_\nL\xe2\x80\x99admissi\xc3\xb3 de dones\n_START_PARAGRAPH_\nUn altre moment decisiu a la hist\xc3\xb2ria de la GLSE arrib\xc3\xa0 al 1992, durant el mandat del segon Gran Mestre, Roger Leveder Le Pottier. Ja al 1990 havia comen\xc3\xa7at el debat sobre la \xe2\x80\x9cmixticitat\xe2\x80\x9d, \xc3\xa9s a dir, sobre l\xe2\x80\x99admissi\xc3\xb3 de dones. Aquest debat va concloure a l\xe2\x80\x99Assamblea General del 27 de juny de 1992, celebrada a Barcelona, amb l\xe2\x80\x99aprovaci\xc3\xb3 d\xe2\x80\x99una decisiva reforma dels Reglaments de l\xe2\x80\x99organitzaci\xc3\xb3. La GLSE admet des de llavors germanes ma\xc3\xa7ones com a membres de ple dret i en r\xc3\xa8gim de total igualtat amb els seus germans varons. Fou el que llavors es va anomenar la \xe2\x80\x9ctriple opci\xc3\xb3\xe2\x80\x9d. La primera dona que va ingressar a una L\xc3\xb2gia de la GLSE fou Josefina Sal\xc3\xb3. S\xe2\x80\x99inici\xc3\xa0 a la L\xc3\xb2gia Just\xc3\xadcia n\xc2\xba 7, de Barcelona, el 14 de novembre de 1992._NEWLINE_A l\xe2\x80\x99any 2000, una dona (Ascensi\xc3\xb3n Tejerina) fou escollida Gran Mestra per primera vegada. Al 2012 ho fou l\xe2\x80\x99aragonesa Nieves Bayo. Ambdues van ser reescollides per a un segon mandat.\n_START_SECTION_\nLa consolidaci\xc3\xb3 interna i internacional [cal\xc2\xa0citaci\xc3\xb3]\n_START_PARAGRAPH_\nAl 1986, tres anys despr\xc3\xa9s de ser admesa a l\xe2\x80\x99organitzaci\xc3\xb3, la GLSE organitz\xc3\xa0 a Madrid l\xe2\x80\x99Assamblea General Anual de CLIPSAS, el qual va significar el reconeixement de la ma\xc3\xa7oneria lliberal del m\xc3\xb3n a l\xe2\x80\x99esfor\xc3\xa7 internacional dels ma\xc3\xa7ons espanyols. Per\xc3\xb2 l\xe2\x80\x99impuls definitiu a aquest esfor\xc3\xa7 va arribar al 1998, quan CLIPSAS es va tornar a reunir a Espanya (aquest cop a Barcelona) i es va escollir president al quart Gran Mestre de la GLSE, l\xe2\x80\x99advocat i escriptor vasc Javier Otaola Bajeneta. Otaola presid\xc3\xad CLIPSAS entre 1997 i 1999._NEWLINE_Des de llavors, la GLSE no ha deixat de millorar les seves relacions amb altres Obedi\xc3\xa8ncies i organitzacions ma\xc3\xa7\xc3\xb2niques de tot el m\xc3\xb3n. En l'actualitat, la GLSE mant\xc3\xa9 relacions de mutu reconeixement amb 42 Obedi\xc3\xa8ncies ma\xc3\xa7\xc3\xb2niques d\xe2\x80\x99Europa, \xc3\x80frica, \xc3\x80sia i Am\xc3\xa8rica, i est\xc3\xa0 present a tots els f\xc3\xb2rums importants de la Ma\xc3\xa7oneria lliberal del m\xc3\xb3n. A l\xe2\x80\x99abril de 2005 organitz\xc3\xa0 a Tarragona la trobada de la Uni\xc3\xb3 Ma\xc3\xa7\xc3\xb2nica del Mediterrani, i al 2016 va tornar a fer-ho a Toledo. La UMM integra avui a representants de deu pa\xc3\xafsos riberencs i tracta de fomentar el di\xc3\xa0leg, la conviv\xc3\xa8ncia i el treball en com\xc3\xba entre tots aquests pa\xc3\xafsos._NEWLINE_El 9 de maig de 2009, durant el mandat del Gran Mestre Jordi Farrerons, la GLSE va participar en la fundaci\xc3\xb3 de l\xe2\x80\x99Espai Ma\xc3\xa7\xc3\xb2nic d\xe2\x80\x99Espanya (EME), que coordina a les quatre Obedi\xc3\xa8ncies ma\xc3\xa7\xc3\xb2niques lliberals m\xc3\xa9s importants amb pres\xc3\xa8ncia a Espanya: la pr\xc3\xb2pia GLSE, la Federaci\xc3\xb3 espanyola del Dret Hum\xc3\xa0, la Gran L\xc3\xb2gia Femenina d\xe2\x80\x99Espanya i el Gran Orient de Fran\xc3\xa7a. L\xe2\x80\x991 d\xe2\x80\x99octubre de 2016 es va inaugurar la nova seu central de la GLSE, situada al carrer del Vall\xc3\xa8s de Barcelona, i se li va dir ad\xc3\xa9u al vell temple del carrer d\xe2\x80\x99Aviny\xc3\xb3._NEWLINE_Avui, la Gran L\xc3\xb2gia Simb\xc3\xb2lica Espanyola integra a 47 L\xc3\xb2gies actives a quatre Estats (Espanya, Fran\xc3\xa7a, B\xc3\xa8lgica i Su\xc3\xa8cia) on treballen al voltant de 800 homes i dones.\n_START_SECTION_\nTractats d\xe2\x80\x99amistat [cal\xc2\xa0citaci\xc3\xb3]\n_START_PARAGRAPH_\nLa Gran L\xc3\xb2gia Simb\xc3\xb2lica Espanyola t\xc3\xa9 firmats Tractats d\xe2\x80\x99Amistat i Mutu Reconeixement amb les seg\xc3\xbcents organitzacions ma\xc3\xa7\xc3\xb2niques:"